Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Unai Hualde Iglesias jaunak aurkeztutako galdera, ekintza bandalikoen bidez eraso egin zaien Nafarroako Foru Komunitatea iragartzeko panelei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioko foru parlamentari Unai Hualde Iglesias jaunak, Legebiltzarreko Erregelamenduan ezarritakoaren babesean, honako galdera hauek egiten ditu, idatziz erantzun diezazkioten:

Azaroko azken egunetan ekintza bandalikoak egin izan dira Nafarroako Foru Komunitateko iragarki-afixa elebidunen aurka.

Ekintza horien egileek pinturaz ezabatu dute gure bide-sareko Erriberako zenbait kilometro-puntutan dauden afixa horietako euskarazko testua; esaterako, Cintruénigon, Cortesen edo Corellan, galdera honekin batera doazen argazkietan ikus daitekeenez.

Hori dela eta, hauxe jakin nahi dugu:

– Zenbat afixaren kontra egin dira ekintza bandaliko horiek?

– Zenbateko kostua izan du horiek leheneratzeak?

Iruñean, 2017ko azaroaren 27an

Foru parlamentaria: Unai Hualde Iglesias